Diari Oficial de la Generalitat Valenciana


Sumari del DOGV 7423, del 15-12-2014 (2014/11306)

RESOLUCIÓ de 4 de desembre de 2014, de la Conselleria d'Educació, Cultura i Esport, per la qual es concedixen les ajudes econòmiques per a l'any 2014 destinades a les empreses, els comerços i les indústries que realitzen activitats de promoció del valencià.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7423

Data del DOGV
:   15-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11038


Data del document
:   04-12-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 4 de desembre de 2014, de la Conselleria d'Educació, Cultura i Esport, per la qual es concedixen les ajudes econòmiques per a l'any 2014 destinades a les empreses, els comerços i les indústries que realitzen activitats de promoció del valencià. [2014/11050]  
Per Orde 24/2014, de 14 d'abril, es convoquen ajudes econòmiques per a les empreses, els comerços i les indústries que realitzen activitats de promoció del valencià (DOCV 7258, 22.04.2014).  
Vista la proposta de l'òrgan instructor, d'acord amb l'informe de la comissió tècnica avaluadora de les sol·licituds, que s'indica en la base sèptima de l'annex de les bases de la convocatòria, i fent ús de la delegació de la consellera d'Educació, Cultura i Esport expressada en l'ordene sext de l'orde de la convocatòria, resolc:  
  
Primer  
Concedir les ajudes econòmiques per a 2014 a les empreses, els comerços i les indústries que realitzen activitats de promoció de l'ús del valencià següents:  
  
Modalitat A. Premi a la promoció del valencià en l'àmbit empresarial  
Premi de 8.000 euros: Edicions Bromera, SL.  
  
Modalitat B. Premis a la promoció del valencià per a emprenedors  
  
1r premi. 5.000 euros: Calderona Viva.  
2n premi. 4.000 euros: Gourmet Maestrat, SC.  
3r premi. 3.000 euros: Tenmar Idiomes, SL.  
4t premi. 2000 euros: Valcárcel Ramírez Verónica (Créixer Centre Psicopedagògic).  
5t premi. 1000 euros: Gil Pallarés, Maria (William Einstein Acadèmia).  
6t premi. 500 euros: Cervera / Vidal, CB.  
7m. premi 500 euros: Bravo Casa M. José (Delícies de la Terreta).  
  
Modalitat C. Premis a la promoció del valencià per a xicotetes empreses i microempreses  
1r premi. 5.000 euros: Essent-Gestió Creativa de la Cultura, SC.  
2n premi. 4.000 euros: Guardiola Guardiola Laura (Samarucs).  
3r premi. 3.000 euros: Cafe Lisboa, SL.  
4t premi. 2000 euros: Roba Infantil la Lluna, SL.  
5t premi. 1000 euros: Premsa Digital Rius Valencians, SL.  
6t premi. 500 euros: Maplanes Alimentària, SL.  
7m. premi 500 euros: Alba Beltrán Sánchez (L'Art de les Mans).  
  
Segon  
L'import de les ajudes, per una quantitat total de 40.000 euros, anirà a càrrec de la línia T3168000 de l'aplicació pressupostària 99.79.2455.404.23.3 del pressupost de la Generalitat per a 2014.  
  
Tercer  
Les ajudes concedides s'acullen al règim de minimis de conformitat amb l'article 3 del Reglament (UE) número 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352, 24.12.2013).  
  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, Cultura i Esport, en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació en el Diari Oficial de la Comunitat Valenciana.  
  
València, 4 de desembre de 2014.- La directora general d'Innovació, Ordenació i Política Lingüística: Beatriz Gascó Enríquez.